בניתוח ויטרקטומיה מוציאים את הזגוגית ומטפלים בבעיה ברשתית. מרבית הניתוחים אורכים כשעה. לעיתים ניתוח הויטרקטומיה משולב בניתוח קטרקט. אין צורך באישפוז לאחר הניתוח. בניתוחי רשתית כאשר נמצא קרע ברשתית, לעיתים ממלא המנתח בסיום הניתוח את העין בגז. במהלך התקופה שהגז נמצא בעין הראיה מטושטשת מאד אולם לאחר שהגז נספג הראיה חוזרת. את הגז שנספג מחליף בהדרגה נוזל שמייצרת העין במשך כמה שבועות.